title: Gran Conca
text: El ríu más llargu de la conca ye'l ríu Bear, con 560 km de llonxitú, que desagua nel Gran Llagu Saláu, y la subconca más grande ye la del ríu Humboldt, que desagua nel sumidoriu nel que s'alcuentra'l llagu homónimu, con 44.000 km² d'estensión. La mayoría de les precipitaciones que caen na conca son de nieve. L'agua que nun s'evapora o ye usada pa consumu humanu súmese n'acuíferos soterráneos o queda nos sumidorios xeográficos hasta que s'evapora. El llagu Tahoe, el llagu alpín más grande d'América del Norte, forma parte de la sorrexón de Lahontan, na rodiada del llagu homónimu.